ד'אנדרה ידלין

ד'אנדרה רוסל ידלין (באנגלית: DeAndre Roselle Yedlin; נולד ב-9 ביולי 1993) הוא כדורגלן אמריקאי-לטבי-יהודי המשחק בעמדת המגן הימני באינטר מיאמי מה-MLS ובנבחרת ארצות הברית. ידלין נולד בסיאטל בירת מדינת וושינגטון שבארצות הברית, לאב אפרו-אמריקאי עם שורשים אינדיאנים, ולאם יהודייה ממוצא לטבי. גדל עם אחותו הצעירה ג'ני בחיק אמו, רבקה ידלין, ביחד עם סבו מצד אמו, אירה ניית'ן ידלין, וסבתו-החורגת, ויקי וולטון. סיפר שאביו מעולם לא-היה חלק מחייו. התחיל לשחק כדורגל כבר כאשר היה בן 4 כאשר שיחק באקדמיה של מדינת וושינגטון ושיחק במקביל בקבוצת הכדורגל של התיכון בו למד. בשנת 2010 הצטרף לקבוצת הנוער של סיאטל סאונדרס. ב-8 בפברואר 2011 הצטרף לקבוצת הכדורגל של אוניברסיטת אקרון. ב-11 בינואר 2013 חתם לשתי עונות בסיאטל סאונדרס. ב-2 במרץ ערך את הופעת הבכורה שלו בקבוצה בהפסד 1-0 למונטריאול אימפקט. באותו שבוע, נכלל בנבחרת השבוע והפך לרוקי הראשון שעושה את זה בהופעת הבכורה שלו. ב-12 במרץ הבקיע את שער הבכורה שלו במועדון בניצחון 1-3 נגד טיגרס במסגרת ליגת האלופות של אמריקה הצפונית. ב-15 ביולי הבקיע את שער הבכורה שלו נכלל בנבחרת האולסטאר של ה-MLS לקראת משחק ידידות נגד רומא והפך לרוקי הראשון שעושה זאת מאז 2005. ב-20 ביולי 2013 הבקיע את שער הבכורה שלו ב-MLS בתיקו 1-1 נגד קולורדו ראפידס. ב-13 באוגוסט 2014 ידלין חתם לארבע שנים בטוטנהאם הוטספר מהפרמייר ליג והצטרף לטוטנהאם בינואר 2015. ב-9 בינואר ערך את הופעת הבכורה שלו בקבוצה בהפסד לאסטון וילה. ב-1 בספטמבר 2015 הושאל לסנדרלנד עד לסיום העונה. ב-22 בספטמבר ערך ידלין את הופעת הבכורה שלו בסנדרלנד בגביע הליגה האנגלי ובישל את השער היחיד של הקבוצה בהפסד 4-1 למנצ'סטר סיטי. ב-24 באוגוסט 2016 חתם בניוקאסל יונייטד תמורת 5 מיליון פאונד. שלושה ימים לאחר מכן ערך את הופעת הבכורה בקבוצה, כשעלה מהספסל מול ברייטון. ב-10 בספטמבר הבקיע את שער הבכורה שלו בקבוצה בניצחון 0-2 נגד דרבי קאונטי. ב-1 בספטמבר 2018 כבש את שער הבכורה שלו בליגה בהפסד 2-1 למנצ'סטר סיטי ב-1 בפברואר 2021 ידלין חתם בגלאטסראיי לשנתיים וחצי הטורקית, אך החוזה הופסק ב-26 בינואר 2022. ב-2 בפברואר 2022 ידלין חתם לארבע שנים באינטר מיאמי מליגת ה-MLS הצפון-אמריקאית. ב-4 במרץ 2024 עבר לקבוצת סינסינטי מליגת ה-MLS, ששילמה עבורו סכום של כ-173 אלף דולר. בעבר, שיחק בנבחרת הנוער של ארצות הברית והשתתף עמה בגביע העולם בכדורגל עד גיל 20 (ה"מונדיאליטו") בשנת 2013. ב-1 בפברואר 2014 ערך את הופעת הבכורה שלו בנבחרת הבוגרת במשחק ידידות נגד קוריאה הדרומית. במשחק נגד פרגוואי במסגרת קופה אמריקה 2016 הורחק לאחר שקיבל צהוב שני. נכלל בסגל נבחרת ארצות הברית הבוגרת בטורניר מונדיאל 2022 שבקטאר ואף שותף במשחק שלב הבתים מול וויילס ובשמינית הגמר מול הולנד. סיאטל סאונדרס מגן האוהדים: 2014 גביע ארצות הברית הפתוח: 2014 ניוקאסל יונייטד פוטבול ליג צ'מפיונשיפ: 2016/2017 נבחרת ארצות הברית ליגת האומות של CONCACAF: 2019/2020 אישיים נבחרת האולסטאר של ה-MLS: 2013, 2014, 2022 הכדורגלן הצעיר האתלטי של השנה: 2014 מדיה וקבצים בנושא ד'אנדרה ידלין בוויקישיתוף ד'אנדרה ידלין, ברשת החברתית אקס (טוויטר) ד'אנדרה ידלין, ברשת החברתית אינסטגרם ד'אנדרה ידלין, באתר Transfermarkt ד'אנדרה ידלין, באתר Soccerway ד'אנדרה ידלין, באתר BDFutbol ד'אנדרה ידלין, באתר WorldFootball.net ד'אנדרה ידלין, באתר National Football Teams ד'אנדרה ידלין, באתר FootballDatabase.eu Inter Miami, led by Lionel Messi, transfers DeAndre Yedlin to FC Cincinnati, DeAndre Yedlin Leaves Inter Miami, Joins FC Cincinnati, beIN SPORTS (באנגלית אמריקאית) Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית) https://us.soccerway.com/matches/2022/11/21/world/world-cup/united-states-of-america/wales/3749508/